- 18-åringer er ikke voksne
Pubertetsalderen kan fortsette helt opp til 25-årsalderen, sier barnepsykologen Laverne Antrobus til BBC. - Forestillingen om at man plutselig er voksen nå man fyller 18, er bare ikke riktig, føyer han til.Britiske barnepsykologer har ifølge BBC fått nye retningslinjer for hvilken målgruppe de skal rette seg mot. Tidligere skulle pasientene være i alderen 0-18 år. Nå skal de være fra 0-25 år. - Vi blir mer og mer klar over utviklingen etter 18. Jeg synes det er et godt initiativ, sier Antrobus, som fastslår at hjernen utvikler seg også etter fylte 18, i tillegg til at hormonene tumler rundt.Et menneskes emosjonelle utvikling, dømmekraft og synet på seg selv vil endre seg etter hvert som hjernen ferdigutvikles. I tillegg har vi et samfunn som dyrker den umodne ungdomsrollen. TV-serier er blant annet fulle av stereotyper av unge voksne som sliter med sine familier og ikke helt greier å løsrive seg, påpeker BBC.
Ifølge loven er 18-åringer voksne, noe de fleste 18-åringer er helt enig i. Men ny forskning fastslår det mange foreldre allerede vet: I realiteten er de bare store barn.